CELEX: 32011R0767
Language: ro
Date: 2011-08-02 00:00:00
Title: Regulamentul de punere în aplicare (UE) nr. 767/2011 al Comisiei din 2 august 2011 de modificare a anexei la Regulamentul (CE) nr. 3199/93 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor, cu referire la mențiunile legate de Republica Cehă și Letonia

3.8.2011   
            
            
               RO
            
            
               Jurnalul Oficial al Uniunii Europene
            
            
               L 200/14
            
         REGULAMENTUL DE PUNERE ÎN APLICARE (UE) NR. 767/2011 AL COMISIEI
   din 2 august 2011
   de modificare a anexei la Regulamentul (CE) nr. 3199/93 privind recunoașterea reciprocă a procedurilor pentru denaturarea completă a alcoolului în scopul scutirii de la plata accizelor, cu referire la mențiunile legate de Republica Cehă și Letonia
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Directiva 92/83/CEE a Consiliului din 19 octombrie 1992 privind armonizarea structurilor accizelor la alcool și băuturi alcoolice (1), în special articolul 27 alineatul (4),
   întrucât:
   
               (1)
            
            
               În temeiul articolului 27 alineatul (1) litera (a) din Directiva 92/83/CEE, statele membre trebuie să scutească de accize alcoolul care a fost complet denaturat în conformitate cu cerințele oricărui stat membru, cu condiția ca cerințele în cauză să fi fost notificate în mod corespunzător și acceptate în conformitate cu condițiile prevăzute la alineatele (3) și (4) din articolul menționat.
            
         
               (2)
            
            
               Regulamentul (CE) nr. 3199/93 al Comisiei (2) prevede că denaturanții utilizați în fiecare stat membru pentru denaturarea completă a alcoolului în conformitate cu articolul 27 alineatul (1) litera (a) din Directiva 92/83/CEE trebuie descriși în anexa la regulamentul respectiv.
            
         
               (3)
            
            
               La 13 mai 2010, Republica Cehă a comunicat unele modificări ale proceselor de denaturare autorizate prin Regulamentul (CE) nr. 3199/93.
            
         
               (4)
            
            
               Comisia a transmis comunicarea Republicii Cehe celorlalte state membre la 18 iunie 2010.
            
         
               (5)
            
            
               S-au primit obiecții la cerințele notificate de Republica Cehă. Prin urmare, procedura menționată la articolul 27 alineatul (4) din Directiva 92/83/CEE a fost îndeplinită în mod corespunzător. În urma discuțiilor din cadrul Comitetului pentru accize, Republica Cehă și-a revizuit propunerea inițială, astfel încât cerințele propuse să nu conducă la acte de evaziune, fraudă sau abuz.
            
         
               (6)
            
            
               În conformitate cu articolul 27 alineatul (5) din Directiva 92/83/CEE, Polonia a notificat Comisia, la data de 26 mai 2010, cu privire la faptul că a descoperit abuzuri legate de alcoolul denaturat complet, scutit de accize în conformitate cu articolul 27 alineatul (1) litera (a) din Directiva 92/83/CEE și denaturat conform metodei letone autorizate prin Regulamentul (CE) nr. 3199/93, care este rezultatul unui amestec cu un conținut de minimum 3 litri de alcool izopropilic și 2 grame de benzoat de denatoniu la 100 de litri de alcool.
            
         
               (7)
            
            
               Comisia a transmis comunicarea Poloniei celorlalte state membre la data de 25 iunie 2010.
            
         
               (8)
            
            
               Răspunsurile ulterioare la comunicare și discuțiile din cadrul Comitetului pentru accize au indicat că majoritatea statelor membre sunt de acord cu poziția Poloniei. Ca răspuns la problemele ridicate de Polonia, Letonia a comunicat Comisiei că este de acord să își modifice metoda de denaturare, așa cum se prevede în Regulamentul (CE) nr. 3199/93.
            
         
               (9)
            
            
               Prin urmare, este necesară modificarea în consecință a Regulamentului (CE) nr. 3199/93.
            
         
               (10)
            
            
               Măsurile prevăzute de prezentul regulament sunt conforme cu avizul Comitetului pentru accize,
            
         ADOPTĂ PREZENTUL REGULAMENT:
   Articolul 1
   Anexa la Regulamentul (CE) nr. 3199/93 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 2 august 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 316, 31.10.1992, p. 21.
   
      (2)  JO L 288, 23.11.1993, p. 12.
   
      ANEXĂ
      Anexa la Regulamentul (CE) nr. 3199/93 se modifică după cum urmează:
      
                  1.
               
               
                  Mențiunea referitoare la Republica Cehă se înlocuiește cu următorul text:
                  „Republica Cehă
                  
                  La un hectolitru de alcool pur:
                  
                              1.
                           
                           
                              
                                          —
                                       
                                       
                                          1 gram de benzoat de denatoniu;
                                       
                                    
                                          —
                                       
                                       
                                          0,2 litri de tiofen;
                                       
                                    
                                          —
                                       
                                       
                                          1 litru de metiletilcetonă (butanonă); și
                                       
                                    
                                          —
                                       
                                       
                                          0,2 grame de albastru de metil (CI basic blue 52015).
                                       
                                    
                        
                              2.
                           
                           
                              
                                          —
                                       
                                       
                                          0,4 litri de solvent-nafta;
                                       
                                    
                                          —
                                       
                                       
                                          0,2 litri de kerosen; și
                                       
                                    
                                          —
                                       
                                       
                                          0,1 litri de benzină (technical petrol).
                                       
                                    
                        
                              3.
                           
                           
                              
                                          —
                                       
                                       
                                          3 litri de etil-terț-butil-eter (ETBE), CAS: 637-92-3;
                                       
                                    
                                          —
                                       
                                       
                                          1 litru de alcool izopropilic (IPA), CAS: 67-63-0;
                                       
                                    
                                          —
                                       
                                       
                                          1 litru de benzină fără plumb (BA 95 Natural), CAS: 86290-81-5;
                                       
                                    
                                          —
                                       
                                       
                                          10 miligrame de fluoresceină, CAS: 2321-07-05.”
                                       
                                    
                        
            
                  2.
               
               
                  Mențiunea referitoare la Letonia se înlocuiește cu următorul text:
                  „Letonia
                  
                  Cantitate minimă la 100 de litri de alcool:
                  
                              1.
                           
                           
                              amestec din următoarele substanțe:
                              
                                          —
                                       
                                       
                                          alcool izopropilic – 9 litri;
                                       
                                    
                                          —
                                       
                                       
                                          acetonă – 1 litru;
                                       
                                    
                                          —
                                       
                                       
                                          albastru de metil sau albastru de timol sau violet cristalin – 0,4 grame;
                                       
                                    
                        
                              2.
                           
                           
                              amestec din următoarele substanțe:
                              
                                          —
                                       
                                       
                                          metiletilcetonă – 2 litri;
                                       
                                    
                                          —
                                       
                                       
                                          metilizobutilcetonă – 3 litri;
                                       
                                    
                        
                              3.
                           
                           
                              amestec din următoarele substanțe:
                              
                                          —
                                       
                                       
                                          acetonă – 3 litri;
                                       
                                    
                                          —
                                       
                                       
                                          benzoat de denatoniu – 2 grame;
                                       
                                    
                        
                              4.
                           
                           
                              acetat de etil – 10 litri.
                           
                        Cantitate minimă la 100 de litri de alcool etilic deshidratat (conținând maximum 0,5 % apă):
                  
                              1.
                           
                           
                              benzină sau petrol – minimum 5 litri și maximum 7 litri.”